open-index/open-wikipedia-markdown huggingface dataset:
ไทยทาวน์ (ลอสแอนเจลิส)

thumb|ไทยพลาซ่าในไทยทาวน์ ลอสแอนเจลิส

**ไทยทาวน์** () เป็นเขตชุมชนของบุคคลชาวไทยในนครลอสแอนเจลิส รัฐแคลิฟอร์เนีย โดยตั้งอยู่ใกล้เขตฮอลลีวูด สหรัฐ

ไทยทาวน์ถูกจัดตั้งเป็นเขตชุมชนจากทางสภาเมืองเมื่อวันที่ 27 ตุลาคม พ.ศ. 2542 ซึ่งในบริเวณไทยทาวน์ประกอบด้วย ร้านอาหารไทย ร้านขายสินค้าไทย ร้านนวดไทย มีทั้งร้านหนังสือดอกหญ้า ร้าน BTK เป็นร้านขายภาพยนตร์ไทย เพลง คาราโอเกะ ร้านตัดผม สปา ฯลฯ 

ไทยทาวน์เป็นเสมือนศูนย์รวมของชาวไทยอาศัยอยู่ประมาณ 120,000 คนในลอสแอนเจลิส โดยย่านนี้ได้รับการขนานนามว่าเป็นเสมือนจังหวัดที่ 78 ของประเทศไทย

ในบริเวณไทยทาวน์มีรถไฟ LACMTA สายแดงวิ่งผ่าน ซึ่งในบริเวณเดียวกันมีชุมชนของชาวอาร์มีเนียรวมอยู่ด้วย (ซึ่งเรียกว่าลิตเติลอาร์มีเนีย) 

นอกจากนี้ไทยทาวน์ยังปรากฏในภาพยนตร์เรื่อง *[[จังหวัด 77]]*

## ประชากรไทย
ลอสแอนเจลิสมีพลเมืองไทยที่ใหญ่ที่สุดนอกประเทศไทย ชาวอเมริกันเชื้อสายไทยจำนวนราว 80,000 คน (จากจำนวนราว 120,000 คนในรัฐแคลิฟอร์เนีย) อาศัยอยู่ในลอสแอนเจลิสซึ่งเป็นที่ตั้งของไทยทาวน์แห่งแรกของโลก ใน พ.ศ. 2545 มีผู้อพยพชาวไทยประมาณ 80,000 คน อาศัยในลอสแอนเจลิส ไทยเชื้อสายจีนยังรวมอยู่ในประชากรไทยด้วย รวมถึงชื่อเมืองลอสแอนเจลิสยังมีความหมายใกล้เคียงกับชื่อเมืองหลวงของไทย (*ลอสแอนเจลิส* หรือ *โลสอังเฆเลส* แปลว่า "เหล่าทูตสวรรค์") 

วันอาทิตย์แรกในเดือนเมษายน มีการเฉลิมฉลองวันสงกรานต์หรือปีใหม่ไทยในไทยทาวน์ โดยการปิดถนนฮอลลีวูดภายในบริเวณนั้น และมีการออกร้านอาหารและความบันเทิงร่วมกับการเดินพาเหรดบนถนนฮอลลีวูดจากถนนนิวแฮมป์เชอร์ถึงถนนวิโนวา

## ประวัติ

ไทยทาวน์เริ่มขึ้นเมื่อประมาณ พ.ศ. 2500–2510 เมื่อคนไทยจำนวนมากเดินทางไปลอสแอนเจลิสเพื่อศึกษาต่อในมหาวิทยาลัย ผลของการออกกฎหมายสัญชาติและการอพยพ พ.ศ. 2508 (Immigration and Nationality Act of 1965) หลายคนจึงตัดสินใจที่จะอยู่อาศัยและเปิดธุรกิจส่วนตัว จนกระทั่งวิกฤติทางการเงินของภูมิภาคในช่วง พ.ศ. 2520–2530 ทำให้ชาวไทยอีกจำนวนมากเดินทางสู่ไทยทาวน์เพื่อหางานทำ สภาเมืองกำหนดให้ไทยทาวน์เป็นย่านย่านหนึ่งของเมืองเมื่อวันที่ 27 ตุลาคม พ.ศ. 2542 ช่วงเวลานั้นมีคนไทยประมาณ 80,000 คน ทางตอนใต้ของรัฐแคลิฟอร์เนีย

ในเดือนกรกฎาคม พ.ศ. 2551 ลอรา บุช สุภาพสตรีหมายเลขหนึ่งแห่งสหรัฐ ให้เงินสนับสนุนการแสดงคุณค่าของท้องถิ่นในฐานะชุมชน "อนุรักษ์อเมริกา" ซึ่งทำให้ไทยทาวน์มีคุณสมบัติเหมาะสมสำหรับเงิน 250,000 ดอลลาร์สหรัฐ ในการช่วยเหลือทางสาธารณะและส่วนตัวอื่น ๆ

## อ้างอิง

## แหล่งข้อมูลอื่น
* เว็บไซต์ข่าวไทยทาวน์


หมวดหมู่:ไทยทาวน์
หมวดหมู่:ไทยทาวน์ในสหรัฐ
หมวดหมู่:ลอสแอนเจลิส
หมวดหมู่:ย่านในสหรัฐ
หมวดหมู่:ความสัมพันธ์ไทย–สหรัฐ‎
พระโกนาคมนพุทธเจ้า

**พระโกนาคมนพุทธเจ้า** เป็นพระพุทธเจ้าพระองค์ที่ 23 ในพุทธวงศ์ และเป็นพระองค์ที่ 2 ในภัททกัปนี้ ที่พระองค์มีพระนามเช่นนี้เนื่องจากขณะที่พระองค์ประสูติฝนทองได้ตกลงมาทั่วทั้งชมพูทวีป พระองค์ทรงแสดงธรรมโปรดภิยโยสราชกุมารและอุดรราชกุมาร พร้อมด้วยบริวาร พระกายสูง 30 ศอก มีพระชนมายุ 30,000 พรรษาจึงเสด็จปรินิพพาน

## สาวกและบุคคลสำคัญ

### พระอัคร[[ภิกษุ|สาวก]]
พระอัครสาวกคือ
* พระภิโยสเถร
* พระอุตตรเถร

### พระอัคร[[ภิกษุณี|สาวิกา]]
พระอัครสาวิกาคือ
* พระสมุทาเถรี
* พระอุตตราเถรี

### อัคร[[อุบาสก]]
อัครอุบาสกคือ
* อุคคะอุบาสก
* โสมเทวอุบาสก

### อัคร[[อุบาสิกา]]
อัครอุบาสิกาคือ
* วราอุบาสิกา
* สามาอุบาสิกา

## อ้างอิง
* หนังสือ "พระทีปังกรและสุเมธดาบส" ของสำนักพิมพ์อมรินทร์

หมวดหมู่:พระพุทธเจ้าในอดีต
เซเวอร์กันดั้ม

**ZGMF-X23S เซเวอร์กันดั้ม** (ญี่ปุ่น:セイバーガンダム  ;อังกฤษ:Saviour Gundam) เป็นโมบิลสูทซึ่งมีบทบาทสำคัญในการ์ตูนญี่ปุ่น อะนิเมะ โมบิลสูทกันดั้มซี้ดเดสทินี ออกแบบโดยคุนิโอะ โอคาวาระ

เซเวอร์กันดั้มเป็นหนึ่งในโมบิลสูทรุ่นเซคันด์สเตจของซาฟท์ เนื่องจากสนธิสัญญายูเนียสได้ห้ามใช้งานนิวตรอนแจมเมอร์แคนเซลเลอร์กับโมบิลสูท โมบิลสูทรุ่นเซคันด์สเตจจึงใช้วิธีชาร์จพลังงานให้แบตเตอรีด้วย *ระบบส่งพลังงานลำแสงดิวเทเรียม* ของยานมิเนอร์วาแทน เกราะเฟสชิฟท์อาเมอร์ของโมบิลสูทรุ่นเซคันด์สเตจยังได้รับการปรับปรุงเป็นวาริเอเบิลเฟสชิฟท์อาเมอร์ (Variable Phase Shift Armor - VPS)ที่พัฒนาต่อมาจากข้อมูลของเฟสชิฟท์อาเมอร์เปลี่ยนสีได้ของสไตรค์รูจ ซึ่งสามารถปรับค่าพลังงานที่ใช้และพลังป้องกันได้และจะทำให้สีเปลี่ยนไป ที่แตกต่างกันคือวาริเอเบิลเฟสชิฟท์อาเมอร์สามารถเปลี่ยนสีได้ระหว่างการต่อสู้ แต่สไตรค์รูจต้องทำการปรับแต่งก่อนทำการสู้รบ

## จุดเด่น
เซเวอร์กันดั้มเป็นโมบิลสูทที่ออกแบบให้สามารถแปลงร่างเป็นโมบิลอาเมอร์ซึ่งบินบนโลกด้วยความเร็วสูงได้เหมือนเครื่องบินรบ รวมถึงมีความคล่องแคล่วและพลังทำลายในระดับสูง อาวุธเด่นของเซเวอร์กันดั้มก็คือพลาสม่าบีมแคนน่อนขนาดใหญ่ "แอมฟอร์ทัส" สองกระบอกซึ่งพับไว้ด้านหลัง เมื่อใช้งานในร่างโมบิลสูทนั้นจะพับมาไว้ข้างเอว ส่วนในร่างโมบิลอาเมอร์จะพับไปด้านหน้า พลาสม่าบีมแคนน่อนนี้ยังติดตั้ง"ซูเปอร์ฟอร์ทิส"ซึ่งเป็นบีมกันขนาดเล็กเสริมเอาไว้ด้วย

กิลเบิร์ต ดูแรนดัล ผู้นำของแพลนท์ ได้มอบเซเวอร์กันดั้มให้กับอัสรัน ซาล่าหลังจากที่อัสรันตกลงกลับเข้าร่วมกับซาฟท์อีกครั้งในฐานะสมาชิกของหน่วยเฟท ซึ่งอัสรันได้ประจำการอยู่กับยานมิเนอร์ว่าและร่วมในการต่อสู้ครั้งสำคัญหลายครั้ง จนกระทั่งถูกฟรีด้อมกันดั้มของคิระ ยามาโตะทำลายในการต่อสู้ที่หมู่เกาะครีต

## โปรโตเซเวอร์

รุ่นต้นแบบของเซเวอร์กันดั้มซึ่งปรากฏตัวในฐานะโมบิลสูทตัวร้ายของนิยายภาพและมังงะ *โมบิลสูทกันดั้มซี้ด เดสทินีแอสเทรย์* โปรโตเซเวอร์มีลักษณะคล้ายกับเซเวอร์กันดั้มและมีคุณสมบัติเหมือนกันทุกประการ แต่มีโทนสีเทาดำคาดแถบสีขาวและลักษณะของแอมฟอร์ทัสจะต่างกันเล็กน้อย ซึ่งในเดสทินีแอสเทรย์นั้น โปรโตเซเวอร์อยู่ในการครอบครองของกลุ่มพันธมิตรโลกและได้รหัสใหม่เป็น **RGX-04** กลุ่มพันธมิตรโลกได้มอบโปรโตเซเวอร์ให้ทหารรับจ้าง อิลด์ จอรัลใช้เพื่อสังหารนักข่าวเบอนาเดท ลูลู่ และอดีตนักบินของพันธมิตร เอ็ดเวิร์ด ฮาเรลสัน ระหว่างที่ซาฟท์มอบตัวทั้งสองให้กับพันธมิตร แต่ถูกซาคุแฟนธอมของรีกะ เชเดอร์และโมบิลอาเมอร์ เอ็กซัส ของมอร์แกน ชิววาเลียร์ซึ่งมีหน้าที่คุ้มกันขัดขวางไว้ได้

ต่อมาโปรโตเซเวอร์ได้รับการเพิ่มพลังด้วยแบ็คแพ็ค **พลัส11** ซึ่งดัดแปลงมาจากแบ็คแพ็คของรีเจเนเรตกันดั้ม พลัส11นี้มีเตาปฏิกรณ์นิวเคลียร์และนิวตรอนแจมเมอร์แคนเซลเลอร์ จึงทำให้โปรโตเซเวอร์ปฏิบัติการได้โดยไม่จำกัดเวลาและยังทำให้อาวุธมีอานุภาพสูงขึ้นด้วย

## LV-ZGMF-X23S แวนเซเวอร์กันดั้ม
ปรากฏตัวใน *โมบิลสูทกันดั้มซี้ด วีเอสแอสเทรย์* แวนเซเวอร์กันดั้มเป็นเซเวอร์กันดั้มที่ได้รับการดัดแปลงโดยกองกำลังลึกลับ *ไลบราเรียน* และเป็นโมบิลสูทรุ่นเซคันด์สเตจเพียงเครื่องเดียวที่ไลบราเรียนสามารถสร้างได้โดยใช้ข้อมูลจากโปรโตเซเวอร์

ลักษณะโดยรวมของแวนเซเวอร์นั้นไม่ต่างจากเซเวอร์กันดั้มแต่ได้ย้ายตำแหน่งของปีกจากเดิมที่ติดไว้กับปืนแอมฟอทัสไปไว้ที่ข้างไหล่ ซึ่งทำให้เกิดแรงยกได้มากกว่าเดิมและทำให้แวนเซเวอร์สามารถต่อสู้กลางอากาศได้ดีกว่าเซเวอร์กันดั้ม แวนเซเวอร์มีระบบสไตรเกอร์แพ็คเพื่อให้สามารถปฏิบัติการได้หลายรูปแบบ แต่ไม่มีสไตรเกอร์แพ็คประจำตัวเหมือนโมบิลสูทรุ่นอื่นๆของไลบราเรียน

## ดูเพิ่ม
* รายชื่อหุ่นยนต์ใน Cosmic Era

ซเซเวอร์กันดั้ม
แอล คาโปน

**แอลฟอนซ์ แกเบรียล คาโปน** () หรือ **แอล คาโปน** (Al Capone; 17 มกราคม 1899 – 25 มกราคม 1947) เป็นชาวสหรัฐอเมริกาซึ่งเป็นนักเลงโตในยุคประเวณีเฟื่องฟู และก่อให้เกิดองค์กรอาชญากรรมชื่อ "ก๊วนชิคาโก" (Chicago Outfit) หรือภายหลังเป็นที่รู้จักในชื่อ "แก็งค์คาโปน" (Capones) ซึ่งอุทิศตนให้แก่การขนและค้าสุราเถื่อน รวมถึงกิจกรรมนอกรีตอย่างอื่น เช่น การค้าประเวณี ในเมืองชิคาโกระหว่างต้นทศวรรษที่ 1920 ถึงปี 1931

คาโปนเกิดที่ นครนิวยอร์ก บิดามารดาเป็นชาวอิตาลีอพยพมาตั้งถิ่นฐานใหม่ในอเมริกา คาโปนพัวพันกับกลุ่มอาชญากรตั้งแต่ยังเยาว์ เขาถูกไล่ออกจากโรงเรียนเมื่ออายุ 14 ปี ต่อมา เขาเผลอแดกดันสตรีคนหนึ่งที่หน้าประตูเข้าสถานบริการยามค่ำคืนแห่งหนึ่งในเมืองบรุกลิน เขาจึงถูกพี่ชายของเธอทำร้าย ใบหน้าเขาถูกฟัน 3 ครั้งจนเป็นแผลเป็น เขาจึงได้ฉายาว่า "ไอ้หน้าบาก" (Scarface) เมื่อเข้าวัย 20 ปี คาโปนย้ายจากนิวยอร์กมาชิคาโกเพื่อแสวงหาลาภผลจากการขนเหล้าเถื่อนเข้าเมือง ทั้งยังร่วมละเมิดกฎหมายบ้านเมืองอีกหลายประการ โดยเฉพาะการค้าประเวณี และให้สินบนแก่เจ้าพนักงาน

แม้ประกอบมิจฉาชีพ แต่คาโปนกลับสามารถลอยหน้าลอยตาอยู่ในที่สาธารณะ ทั้งเขายังอาศัยเงินทองที่ได้จากการกระทำผิดกฎหมายนั้นมาทำบุญ จึงมีผู้หลายคนเรียกเขาว่า "โรบิน ฮูด ยุคใหม่" อย่างไรก็ดี ในปี 1929 เกิดการสังหารหมู่ในวันวาเลนไทน์ สมาชิก 7 คนของกลุ่มคู่แข่งถูกฆ่า และคาโปนถูกหาว่า มีส่วนเกี่ยวข้องในเหตุการณ์ดังกล่าว ชื่อเสียงของเขาก็เริ่มแย่ลง

ในปี 1931 คาโปนถูกจับ และถูกศาลส่วนกลางพิพากษาว่า มีความผิดฐานเลี่ยงภาษี แล้วถูกจำคุกอยู่ในส่วนกลาง จนปี 1939 เขาจึงได้รับการปล่อยตัวโดยมีการคุมประพฤติ ในบั้นปลายชีวิต สุขภาพทั้งทางกายและใจของเขาย่ำแย่อย่างหนักเพราะไขสันหลังเสื่อมมาตั้งแต่เด็ก เขาจึงเสียชีวิตเพราะหัวใจหยุดเต้นหลังหน้ามืดกะทันหันในวันที่ 25 มกราคม 1947

## อ้างอิง

หมวดหมู่:อาชญากรชาวอเมริกัน
หมวดหมู่:ชาวอเมริกันเชื้อสายอิตาลี
หมวดหมู่:บุคคลจากบรุกลิน
หมวดหมู่:บุคคลจากชิคาโก
ธงชาติเช็กเกีย

**[[ธงชาติ]][[เช็กเกีย]]** () มีลักษณะเป็นธงสี่เหลี่ยมผืนผ้า กว้าง 2 ส่วน ยาว 3 ส่วน พื้นธงแบ่งครึ่งตามแนวนอน โดยครึ่งบนมีสีขาว ครึ่งล่างมีสีแดง ที่ด้านคันธงมีรูปสามเหลี่ยมหน้าจั่วสีน้ำเงิน โดยฐานของรูปนั้นอยู่ติดกับด้านคันธง ธงนี้เดิมเป็นธงชาติของประเทศเช็กโกสโลวาเกีย แต่เมื่อมีการแยกประเทศเช็กโกสโลวาเกียเป็นสาธารณรัฐเช็ก (เช็กเกีย) และสโลวาเกียในปี พ.ศ. 2536 สาธารณรัฐเช็กก็ได้รับเอาธงชาติเช็กโกสโลวาเกียเดิมเป็นธงชาติของตนสืบต่อมาจนถึงปัจจุบัน แม้ว่าจะเป็นการขัดรัฐธรรมนูญซึ่งห้ามทั้งสองชาติใช้สัญลักษณ์ที่สืบทอดจากประเทศเช็กโกสโลวาเกียเดิมก็ตาม

## พัฒนาการ

## ธงประธานาธิบดี

### พัฒนาการ

ไฟล์:Flag of the President of Czechoslovakia (1918-1939, 1945-1960).png| 23px สาธารณรัฐเชโกสโลวาเกีย (1918-1939), และ สาธารณรัฐเชโกสโลวัก (1945-1960).
ไฟล์:Flag of the President of Bohemia and Moravia (1939–1945).svg|23pxรัฐผู้พิทักษ์แห่งโบฮีเมียและโมราเวีย (ค.ศ. 1939-1945).
ไฟล์:Flag of the President of Czechoslovakia (1960-1990).svg|23pxสาธารณรัฐสังคมนิยมเชโกสโลวัก (ค.ศ. 1960-1990).
ไฟล์:Flag of the President of Czechoslovakia (1990-1992).svg|23pxสหพันธสาธารณรัฐเชโกสโลวัก (ค.ศ. 1990-1992).


## บรรณานุกรม
* Zbyšek Svoboda, Pavel Fojtík: brochure *Naše vlajka. Vznik a vývoj české vlajky* (*Our Flag. Origin and evolution of the Czech flag*), Libea, 2005, ISBN 80-239-5862-3.
* Petr Exner, Pavel Fojtík, Zbyšek Svoboda: brochure *Vlajky, prapory a jejich používání* (*Flags, banners and their use*), Libea, 2004, ISBN 80-239-2873-2.

## อ้างอิง

## แหล่งข้อมูลอื่น

* 
* ประวัติศาสตร์เช็กเกียและธงชาติเช็กเกีย  
* กฎหมายว่าด้วยสัญลักษณ์ประจำชาติของเช็กเกีย 

เช็กเกีย
หมวดหมู่:สัญลักษณ์ของประเทศเช็กเกีย
ธงชาติตุรกี

**[[ธงชาติ]][[ตุรกี]]** เป็นธงรูปสี่เหลี่ยมผืนผ้าพื้นสีแดง กว้าง 2 ส่วน ยาว 3 ส่วน ที่กลางธงค่อนไปทางด้านคันธงมีรูปพระจันทร์เสี้ยวและดาวห้าแฉกสีขาว  มีชื่อเรียกในภาษาตุรกีว่า *Ay Yıldız* (ธงจันทร์เสี้ยวและดาว) และ *Alsancak* (ธงแดง) 

ธงนี้มีประวัติความเป็นมาที่ซับซ้อนด้วยว่าธงนี้เป็นธงที่ปรากฏการใช้มาแต่สมัยโบราณ และภายหลังก็ได้นำมาใช้เป็นธงชาติของจักรวรรดิออตโตมานในรูปแบบต่าง ๆ ซึ่งรูปแบบของธงจักรวรรดิออตโตมานที่ปรากฏเป็นธงชาติตุรกีในทุกวันได้เริ่มใช้มาตั้งแต่ปี พ.ศ. 2387 ในช่วงของการปฏิรูปแทนซิมัต (Tanzimat reforms) โดยมีการแก้ไขแบบอยู่หลายครั้งในช่วงต่าง ๆ  ที่สุดแล้วจึงได้มีการกำหนดรูปแบบมาตรฐานของธงนี้ขึ้นตามกฎหมายในปี พ.ศ. 2479 ซึ่งเป็นลักษณะของธงที่ใช้ในปัจจุบัน
## แบบการสร้างธงชาติ
center|thumb|500px|แบบการสร้างธงชาติตุรกี

## ดูเพิ่ม
* รายชื่อธงในประเทศตุรกี
* ตราแผ่นดินของตุรกี
* อิสติกลาล มาร์ชี

## เชิงอรรถ และ อ้างอิง

## แหล่งข้อมูลอื่น

* 
* ประวัติธงชาติตุรกี
* Türk Bayrağı Kanunu (กฎหมายว่าด้วยธงชาติตุรกีที่บังคับใช้ในปัจจุบัน) 

หมวดหมู่:สัญลักษณ์ของประเทศตุรกี
ตุรกี
ตุรกี
รายชื่อธงในประเทศจอร์เจีย

เนื้อหาต่อไปนี้แสดงภาพธงต่างๆ ที่ใช้ใน**[[สาธารณรัฐจอร์เจีย]]**

[thumb|right|100px|ธงชาติจอร์เจียกับธง[สาธารณรัฐปกครองตนเองอัดจารา.]]

## ธงชาติ

## ธงประธานาธิบดี

## ธงกองทัพ

## ธงกองกำลังกึ่งทหาร

## ธงประจำท้องถิ่นต่างๆ

## ธงในอดีต

## ดูเพิ่ม
* ตราแผ่นดินของจอร์เจีย
* ดิเดบา
* ทาวิสุพลีบา

หมวดหมู่:ธงในประเทศจอร์เจีย
จอร์เจีย
สเกตน้ำแข็ง

[thumb|สเกตน้ำแข็ง, [นครเกแบ็ก]]
**สเกตน้ำแข็ง** () เป็นความหมายรวมของกีฬาหรือการเดินทางไปบนน้ำแข็งโดยการใส่รองเท้าสเกตน้ำแข็ง ที่มีลักษณะเหมือนรองเท้าหุ้มข้อสูง แต่มีใบมีดที่พื้นรองเท้าที่ปัจจุบันทำจากโลหะ โดยมีหลักฐานว่ามนุษย์รู้จักการเดินทางบนน้ำแข็งเช่นนี้ย้อนหลังไปถึงกว่า 4,000 ปีล่วงมาแล้ว

## พัฒนาการของสเกตน้ำแข็ง
จากเดิมที่มักมีประเด็นสำคัญคือเพื่อการเดินทางบนน้ำแข็ง ก็ได้มีการพัฒนาของทั้งอุปกรณ์การเล่นสเกต และได้พัฒนาเรื่อยมาเป็นกีฬาสเกตน้ำแข็งในแขนงต่าง ๆ มากมายโดยมีชนิดที่รู้จักกันอย่างแพร่หลาย อาทิ สเกตลีลา, ฮอกกี้น้ำแข็ง และสเกตความเร็ว (speed skating) เป็นต้น

หมวดหมู่:กีฬาสเกต
หมวดหมู่:กีฬา
ดรัมแอนด์เบส

**ดรัมแอนด์เบส** ( มักย่อว่า d&b, DnB, dnb, d'n'b, drum n bass, drum & bass) เป็นแนวเพลงแดนซ์ประเภทหนึ่ง ที่รู้จักกันว่าจังเกิล ที่เกิดขึ้นในต้นทศวรรษ 1990 มีลักษณะจังหวะเบรกบีตที่รวดเร็ว (ความเร็วอยู่ระหว่าง 160–180 bpm) กับไลน์เบสย่อยที่หนักหน่วง ดรัมแอนด์เบสแตกย่อยมาจากยูเคเรฟ ในช่วงต้น ๆ ยุค 90 และต้นช่วงต้น ๆ มีการเปลี่ยนแปลงสไตล์ สิ่งประกอบหลายๆ อย่าง จากแนวดนตรีหลากหลายแนว

## อ้างอิง

หมวดหมู่:ดนตรีในคริสต์ทศวรรษ 1990
หมวดหมู่:ดนตรีในคริสต์ทศวรรษ 2010
หมวดหมู่:ดนตรีอิเล็กทรอนิกส์
หมวดหมู่:ดรัมแอนด์เบส
เอ็มเอสดอส

**เอ็มเอสดอส** () เป็นระบบปฏิบัติการสำหรับคอมพิวเตอร์ส่วนบุคคลที่ใช้สถาปัตยกรรม x86 ซึ่งพัฒนาโดยไมโครซอฟท์เป็นส่วนใหญ่ และเป็นระบบปฏิบัติการหลักสำหรับไอบีเอ็มพีซี คอมแพตทิเบิลในช่วงคริสต์ทศวรรษ 1980 และตั้งแต่นั้นก็ค่อย ๆ ถูกแทนที่โดยระบบปฏิบัติการที่มีส่วนต่อประสานกราฟิกกับผู้ใช้ ซึ่งประกอบด้วยระบบปฏิบัติการไมโครซอฟท์ วินโดวส์รุ่นต่าง ๆ

แต่เดิม เอ็มเอสดอสมีเป้าหมายไปที่หน่วยประมวลผลอินเทล 8086 ซึ่งทำงานบนฮาร์ดแวร์ที่ใช้ฟลอปปีดิสก์ในการจัดเก็บและเข้าถึงระบบปฏิบัติการ รวมไปถึงโปรแกรมประยุกต์และข้อมูลผู้ใช้ด้วย และในรุ่นถัดมาก็ได้รองรับสื่อจัดเก็บข้อมูลมวลสูงชนิดอื่น ๆ เพิ่มเติม ในขนาดและรูปแบบต่าง ๆ ที่หลากหลายขึ้น รวมไปถึงหน่วยประมวลผลรุ่นใหม่ ๆ และสถาปัตยกรรมคอมพิวเตอร์ที่พัฒนาไปอย่างรวดเร็ว ซึ่งเอ็มเอสดอสก็ได้กลายเป็นผลิตภัณฑ์หลักที่ทำให้ไมโครซอฟท์เติบโตจากบริษัทผู้พัฒนาภาษาโปรแกรมไปเป็นบริษัทผู้พัฒนาซอฟต์แวร์อันหลากหลาย ซึ่งช่วยให้ไมโครซอฟท์มีรายได้และทรัพยากรทางการตลาดที่สำคัญ นอกจากนี้เอ็มเอสดอสยังเป็นระบบปฏิบัติการพื้นฐานซึ่งวินโดวส์ใช้เพื่ออาศัยในการทำงาน เนื่องจากขณะนั้นวินโดวส์ยังเป็นเพียงส่วนต่อประสานกราฟิกกับผู้ใช้เท่านั้น

เอ็มเอสดอสมีการออกรุ่นทั้งหมดแปดรุ่น จนการพัฒนาสิ้นสุดลงในปี ค.ศ. 2000 โดยรุ่น 6.22 ซึ่งออกเมื่อปี ค.ศ. 1994 เป็นรุ่นสุดท้ายที่วางจำหน่ายแยกต่างหาก ส่วนรุ่น 7 และ 8 นั้นเป็นรุ่นที่มาพร้อมกับวินโดวส์ 9x ซึ่งมีหน้าที่ส่วนใหญ่อยู่เบื้องหลังในการเรียกระบบวินโดวส์ในยุคนั้น

## อ้างอิง

## แหล่งข้อมูลอื่น
* โคดต้นฉบับของเอ็มเอสดอส รุ่น 1.25, 2.0 และ 4.0 บนกิตฮับ

หมวดหมู่:ซอฟต์แวร์ในปี พ.ศ. 2524
มด (แก้ความกำกวม)

คำสำคัญ **"มด"** อาจหมายถึง

* มด (สัตว์) - ชื่อแมลงหลายชนิดในวงศ์ Formicidae ส่วนท้องปล้องที่หนึ่ง หรือปล้องที่หนึ่งและปล้องที่สองซึ่งติดกับอก มีลักษณะคอดกิ่ว ด้านหลังปล้องท้องดังกล่าวมีโหนกสูงขึ้นซึ่งอาจจะโค้งมนหรือเป็นแผ่นแบน ลักษณะนี้ทำให้มดแตกต่างไปจากต่อ แตน และ ปลวก
* มด (บุคคล) - หมอเวทมนตร์ หรือหมอผี ถ้าเป็นชายเรียก "พ่อมด" ถ้าเป็นหญิงเรียก "แม่มด" หรือ "ยายมด" เป็นต้น
* พิพิธภัณฑ์มด - พิพิธภัณฑ์ในมหาวิทยาลัยเกษตรศาสตร์ ประเทศไทย
* มด อุบลมณี - นักร้องเพลงลูกทุ่ง
* ณปภัช วัฒนากมลวุฒิ - (ชื่อเล่น: มด) นักแสดง และนักร้องวงโฟร์-มด

หมวดหมู่:การแก้ความกำกวม
ป็อปร็อก

**ป็อปร็อก** () คือแนวเพลงที่ผสมระหว่างแนวป็อปกับร็อก จากหนังสือ *American Popular Music* อธิบายคำว่าป็อปร็อกไว้ว่า "คือดนตรีร็อกหลากหลายในจังหวะเร็ว เช่นศิลปินอย่าง เอลตัน จอห์น, พอล แม็กคาร์ทนีย์, เอเวอร์รีบราเธอร์ส, ร็อด สจ๊วต, ชิคาโก, ปีเตอร์ แฟรมป์ตัน" ส่วนนักวิจารณ์เพลงที่ชื่อ จอร์จ สตารโรสตินอธิบายว่า คือ แนวเพลงย่อยของป็อป ที่ใช้ท่อนติดหูที่มีการใช้กีตาร์เป็นหลัก ส่วนเนื้อเพลงป็อปร็อกจะดูรองกว่าด้านดนตรี

ฟิลิป ออสแลนเดอร์ แสดงความแตกต่างระหว่างป็อปกับร็อกว่า ป็อปร็อกจะดูชัดเจนในอเมริกามากกว่าในสหราชอาณาจักร เขาอ้างว่า ในอเมริกา ป็อปมีรากฐานมาจากเพลงฮัมของคนขาวอย่างเช่น เพอร์รี โคโม ส่วนร็อกจะได้รับอิทธิพลมาจากคนแอฟริกัน-อเมริกัน อย่างดนตรีร็อกแอนด์โรล ออสแลนเดอร์ชี้ว่า แนวความคิดของป็อปร็อกคือการผสมผสานเพลงป็อปกับร็อกที่ดูจะตรงข้ามกัน นอกจากนี้ยังมีนักวิชาการกล่าวว่า เพลงป็อป จะดูไม่จริง ดูเย้ยหยัน ทำเพื่อการค้า ดูเป็นสูตรสำเร็จของการบันเทิง ในทางตรงข้าม ร็อกแสดงความจริง ความจริงใจ ปฏิเสธการค้าขาย โดยเน้นเนื้อหาการแต่งเพลงโดยนักร้อง และวงดนตรี ที่ก่อให้เกิดความเชื่อมโยงกับผู้ฟัง ผู้ดู

## อ้างอิง

หมวดหมู่:ดนตรีในคริสต์ทศวรรษ 1980
หมวดหมู่:ดนตรีในคริสต์ทศวรรษ 2000
หมวดหมู่:ดนตรีป็อป

หมวดหมู่:ประเภทดนตรีร็อก
หมวดหมู่:ประเภทดนตรีป็อป
พิพิธภัณฑ์ตราไปรษณียากร เชียงใหม่

**พิพิธภัณฑ์ตราไปรษณียากร เชียงใหม่** เป็นพิพิธภัณฑ์ที่จัดแสดงเกี่ยวกับประวัติศาสตร์ไปรษณีย์ของประเทศไทย ตั้งอยู่บริเวณฝั่งซ้ายของแม่น้ำปิง ในจังหวัดเชียงใหม่ เปิดให้บริการเมื่อปี พ.ศ. 2533

## ประวัติ
พิพิธภัณฑ์แห่งนี้ตั้งอยู่ในอดีตที่ทำการไปรษณีย์และโทรเลขซึ่งสร้างขึ้นในปี พ.ศ. 2453 ซึ่งได้รับการดัดแปลงเป็นพิพิธภัณฑ์โดยการสื่อสารแห่งประเทศไทยในปี พ.ศ. 2533

อาคารสองชั้นมีห้องจัดแสดงจำนวน 4 ห้อง ชั้นล่างจัดแสดงอุปกรณ์เก่าของไปรษณีย์และโทรเลข ข้อมูลเกี่ยวกับประวัติของไปรษณีย์ และภาพถ่ายเก่าของที่ทำการไปรษณีย์ ด้านนอกจัดแสดงตู้ไปรษณีย์เก่า ชั้นสองจัดแสดงคอลเลกชันแสตมป์ ซึ่งรวมถึงแสตมป์ของไทยหลายชุดที่ย้อนไปถึงแสตมป์ชุดแรกที่ออกโดยสยามในปี พ.ศ. 2426

อาคารดังกล่าวได้รับการขึ้นทะเบียนเป็นโบราณสถานโดยกรมศิลปากร

## อ้างอิง

หมวดหมู่:พิพิธภัณฑ์ในจังหวัดเชียงใหม่
หมวดหมู่:สิ่งก่อสร้างในเขตเทศบาลนครเชียงใหม่
หมวดหมู่:สถานที่ท่องเที่ยวในจังหวัดเชียงใหม่
หมวดหมู่:พิพิธภัณฑ์ที่ก่อตั้งในปี พ.ศ. 2533
ตราไปรษณียากร เชียงใหม่
พระเจ้าบรมวงศ์เธอ พระองค์เจ้าดวงเดือน

**พระเจ้าบรมวงศ์เธอ พระองค์เจ้าดวงเดือน** บางแห่งออกพระนามว่า **วงเดือน** หรือ **วงษเดือน** (ประสูติ: 27 กุมภาพันธ์ พ.ศ. 2354 — สิ้นพระชนม์: พ.ศ. 2414) เป็นพระราชธิดาพระองค์ที่ห้าในพระบาทสมเด็จพระนั่งเกล้าเจ้าอยู่หัว และเป็นพระราชธิดาพระองค์แรกที่ประสูติแต่เจ้าจอมมารดาสุดใหญ่ พระองค์มีพระขนิษฐาร่วมพระชนนีคือ พระเจ้าบรมวงศ์เธอ พระองค์เจ้าแสงจันทร์ (พ.ศ. 2359— 2421) 

พระเจ้าบรมวงศ์เธอ พระองค์เจ้าดวงเดือน สิ้นพระชนม์เมื่อปี พ.ศ. 2414 ในรัชกาลพระบาทสมเด็จพระจุลจอมเกล้าเจ้าอยู่หัว สิริพระชนมายุราว 60 พรรษา พระราชทานเพลิงพระศพเมื่อวันที่ 19 พฤศจิกายน พ.ศ. 2414 ณ วัดสระเกศราชวรมหาวิหาร

## พระอิสริยยศ

* 27 กุมภาพันธ์ พ.ศ. 2354 — 21 กรกฎาคม พ.ศ. 2367 : หม่อมเจ้าดวงเดือน
* 21 กรกฎาคม พ.ศ. 2367 — 2 เมษายน พ.ศ. 2394 : พระเจ้าลูกเธอ พระองค์เจ้าดวงเดือน
* 2 เมษายน พ.ศ. 2394 — พ.ศ. 2414 : พระเจ้าราชวรวงศ์เธอ พระองค์เจ้าดวงเดือน
* 15 กรกฎาคม พ.ศ. 2454 : พระเจ้าบรมวงศ์เธอ พระองค์เจ้าดวงเดือน

## พงศาวลี



## อ้างอิง

หมวดหมู่:พระเจ้าบรมวงศ์เธอ ชั้น 3
หมวดหมู่:พระราชธิดาในรัชกาลที่ 3
แฟรงก์ แลมพาร์ด (ซีเนียร์)

**แฟรงก์ ริชาร์ด จอร์จ แลมพาร์ด** () หรือ **แฟรงก์ แลมพาร์ด ซีเนียร์** (; เกิด 20 กันยายน ค.ศ. 1948 ที่อีสต์แฮม ลอนดอน) เป็นอดีตนักฟุตบอลทีมชาติอังกฤษของเวสต์แฮมยูไนเต็ด

## ประวัติ

แฟรงก์ แลมพาร์ด ซีเนียร์ เริ่มต้นค้าแข้งกับสโมสรเวสต์แฮมยูไนเต็ดในปี1967 ในตำแหน่งแบ็คซ้ายและถือเป็นหนึ่งในนักเตะขวัญใจตลอดกาลของแฟนบอลโดยมีการนำเขาไปเทียบกับเซอร์ บ็อบบี้ มัวร์อยู่บ่อยครั้ง 

แลมพาร์ดเล่นให้ทีมชาติอังกฤษชุดใหญ่ครั้งแรกในนัดเจอยูโกสลาเวียปี 1972 ส่วนในระดับสโมสรเขาได้แชมป์เอฟเอคัพในปี 1975 และปี 1980 กับสโมสรเวสต์แฮมยูไนเต็ดต้นสังกัดของเขาและยังช่วยให้สโมสรคว้าแชมป์ดิวิชัน 2 เดิม (ลีกแชมเปียนชิพในปัจจุบัน) ในปี 1981 แลมพาร์ดหมดสัญญากับเวสต์แฮมหลังจบฤดูกาล 1984-1985 หลังจากอยู่กับทีมมากกว่า 10 ปี และลงเล่นทุกรายการรวมกันถึง 660 นัดยิงได้ 22 ประตู โดยแลมพาร์ด ซีเนียร์จัดเป็นหนึ่งในนักเตะระดับตำนานของทีมและเป็นที่ชื่นชอบของแฟนบอลอย่างมาก

หลังจากหมดสัญญากับสโมสรเวสต์แฮมยูไนเต็ดเขาได้ย้ายไปร่วมทีมเซาท์เอนด์ยูไนเต็ดแบบไม่มีค่าตัวภายใต้การคุมทีมของเซอร์บ็อบบี มัวร์ ซึ่งเป็นอดีตนักเตะขวัญใจตลอดกาลของแฟนบอลเวสต์แฮมอีกคนหนึ่ง แต่เขาอยู่กับทีมแค่ปีเดียวก็ประกาศแขวนสตั๊ดในเวลาต่อมา 

แลมพาร์ด ซีเนียร์กลับมาสู่เวสต์แฮมอีกครั้งในปี 1994โดยทำหน้าที่เป็นผู้ช่วยของแฮรี เรดแนปป์ ญาติคู่เขยของเขาซึ่งในขณะนั้นเป็นผู้จัดการของเวสต์แฮมยูไนเต็ดและทำหน้าที่นี้จนถึงปี 2001

ครอบครัวของแลมพาร์ด ซีเนียร์จัดเป็นครอบครัวนักฟุตบอลอย่างแท้จริงเมื่อแฮรี่ เร้ดแนปป์ญาติคู่เขยของเขาเป็นผู้จัดการทีมชื่อดังของพอร์ตสมัทและเจมี เรดแนปป์หลานชายของเขาเป็นอดีตกัปตันทีมลิเวอร์พูลและเป็นอดีตนักเตะทีมชาติอังกฤษ แพตภรรยาของเขาจัดเป็นแฟนบอลตัวยงและแฟรงก์ แลมพาร์ด จูเนียร์ ลูกชายของเขาเป็นนักเตะทีมชาติอังกฤษของเชลซี

วันที่ 24 เมษายน 2008 แพตภรรยาของแฟรงก์เสียชีวิตอย่างกะทันหันด้วยโรคปอดอักเสบ

หมวดหมู่:นักฟุตบอลชาวอังกฤษ
หมวดหมู่:นักกีฬาจากลอนดอน
หมวดหมู่:บุคคลที่เกิดในปี พ.ศ. 2491
หมวดหมู่:บุคคลจากลอนดอนโบโรนูวัม
รายพระนามและชื่อภรรยาในพระบาทสมเด็จพระพุทธยอดฟ้าจุฬาโลกมหาราช

นี่คือรายพระนามรายนามพระมเหสี เจ้าจอมมารดา และเจ้าจอมในพระบาทสมเด็จพระพุทธยอดฟ้าจุฬาโลกมหาราช

## รายพระนามและรายนาม


## อ้างอิง

* 
* 

* 
## ดูเพิ่ม
* รายพระนามและชื่อภรรยาในพระบาทสมเด็จพระพุทธยอดฟ้าจุฬาโลกมหาราช และ พระราชสันตติวงศ์ในพระบาทสมเด็จพระพุทธยอดฟ้าจุฬาโลกมหาราช
* รายพระนามและชื่อภรรยาในพระบาทสมเด็จพระพุทธเลิศหล้านภาลัย และ พระราชสันตติวงศ์ในพระบาทสมเด็จพระพุทธเลิศหล้านภาลัย
* รายชื่อภรรยาในพระบาทสมเด็จพระนั่งเกล้าเจ้าอยู่หัว และ พระราชสันตติวงศ์ในพระบาทสมเด็จพระนั่งเกล้าเจ้าอยู่หัว
* รายพระนามและชื่อภรรยาในพระบาทสมเด็จพระจอมเกล้าเจ้าอยู่หัว และ พระราชสันตติวงศ์ในพระบาทสมเด็จพระจอมเกล้าเจ้าอยู่หัว
* รายพระนามและชื่อภรรยาในพระบาทสมเด็จพระจุลจอมเกล้าเจ้าอยู่หัว และ พระราชสันตติวงศ์ในพระบาทสมเด็จพระจุลจอมเกล้าเจ้าอยู่หัว
* ราชสกุล


หมวดหมู่:รายชื่อสตรีไทย
เดอะซิมส์ 2 เปิดโลกธุรกิจ เนรมิตฝัน

***เดอะซิมส์ 2 เปิดโลกธุรกิจ เนรมิตฝัน*** () เป็นภาคเสริมของ*[[เดอะซิมส์ 2]]*ที่วางจำหน่ายใน ค.ศ. 2004 พัฒนาโดย Maxis และเผยแพร่โดย Electronic Arts ในภาคนี้ ผู้เล่นสามารถเปิดร้านขายของชำเล็ก ๆ ในบ้าน เปิดแผงขายน้ำมะนาว เป็นเจ้าของบ่อนคาสิโน หรือเป็นเจ้าของกิจการใหญ่ ๆ ในพื้นที่สาธารณะต่าง ๆ ได้ด้วย

## อ้างอิง

## แหล่งข้อมูลอื่น
* at The Sims Wiki

หมวดหมู่:วิดีโอเกมที่ออกวางจำหน่ายในปี พ.ศ. 2549
หมวดหมู่:เกมสำหรับวินโดวส์
เปิดโลกธุรกิจ เนรมิตฝัน
หมวดหมู่:เกมจากค่ายอิเล็กทรอนิก อาตส์
สัตว์มหัศจรรย์และถิ่นที่อยู่

**สัตว์มหัศจรรย์และถิ่นที่อยู่** () เป็นหนังสือชุดพิเศษในชุดแฮร์รี่ พอตเตอร์ ที่เขียนโดยเจ. เค. โรว์ลิ่ง ซึ่งเขียนมอบให้แก่การกุศล โดยสมมติว่าหนังสือเล่มนี้เป็นสมบัติของแฮร์รี่ พอตเตอร์ ในหนังสือเล่มนี้เป็นของโรงเรียนฮอกวอตส์ที่นักเรียนปีหนึ่งทุกคนต้องซื้อ มีชื่อสัตว์เรียงลำดับตัวอักษร A ถึง Z ที่มีชีวิตอยู่ และยังแยกประเภทความดุร้ายไว้ด้วย รวมถึงบอกเล่าความเป็นมาอย่างละเอียดของสัตว์วิเศษหลายชนิด ไม่ว่าจะเป็น บาสิลิสก์ ฮิปโปกริฟฟ์ เซนเทอร์ ยูนิคอร์น กัปปะ พิกซี่ มนุษย์หมาป่า เป็นต้น รายได้ของหนังสือเล่มนี้ได้ถูกมอบให้แก่การกุศล

## เนื้อเรื่องย่อ
หนังสือ *สัตว์มหัศจรรย์และถิ่นที่อยู่* ในโลกพ่อมดมีอยู่แทบทุกครัวเรือนของพ่อมดแม่มดทั่วประเทศ เพราะอธิบายเรื่องต่าง ๆ ไว้ เช่น ตัวควินทาเพ็ดอาศัยอยู่ที่ไหน ตัวพัฟสไกน์กินอะไรเป็นอาหาร และทำไมจึงไม่ควรเอานมทิ้งไว้นอกบ้านให้เจ้าคนาร์ล 

*สัตว์มหัศจรรย์และถิ่นที่อยู่* ได้ตีพิมพ์แล้วหลายครั้งโดยเล่มนี้เป็นการพิมพ์พิเศษครั้งที่ 52 ในอดีตมีการจัดตั้งกองออกระเบียบสัตว์และพยายามให้นิยามความหมายของคำว่าสัตว์กับสิ่งมีชีวิตขั้นสูง เรื่องการจัดลำดับนี้ได้มีข้อโต้เถียงกันมาหลายศตวรรษแล้วว่าควรจะจัดสัตว์ตัวไหนเป็นประเภทสัตว์และสิ่งมีชีวิตขั้นสูง คำนิยามของสิ่งมีชีวิตขั้นสูงหมายถึงสัตว์วิเศษที่สามารถเข้าใจถึงสิทธิของมันและรับรู้กฎหมายต่าง ๆ ของพ่อมดแม่มด และมีสิทธิเสียงในรัฐบาลของโลกเวทมนตร์ ส่วนสัตว์ได้มีการโต้เถียงกันมามากว่าควรมีนิยามว่าอย่างไร ในศตวรรษที่ 14 ได้มีการตัดสินว่าสมาชิกผู้วิเศษที่เดินสองเท้าเป็นสิ่งมีชีวิตขั้นสูงหมด นอกนั้นเป็นสัตว์ เพื่อมิตรภาพจึงได้มีการเรียกสิ่งมีชีวิตขั้นสูงทั้งหมดมาชุมนุมกัน เพื่อจะได้สรุปข้อบัญญัติในกฎหมายแบบใหม่ แต่ก็ต้องพบปัญหาเมื่อก็อบลินนำสิ่งมีชีวิตสองขาทั้งหมดมาประชุมร่วมกัน และทำให้เกิดปัญหาอย่างมากเมื่อสิ่งมีชีวิตทั้งหมดทำลายข้าวของจนไม่มีชิ้นดี 

หนังสือเล่มนี้เปรียบเสมือนคู่มือและแบบเรียนที่ให้ข้อมูลเกี่ยวกับสัตว์วิเศษแต่ละตัวบนโลกเวทมนตร์ รวมถึงวิธีรับมือกับพวกมันอีกด้วย นอกจากนี้ภายในหนังสือโรว์ลิ่งได้มีการสร้างความเสมือนจริงด้วยการให้มีลายมือของแฮร์รี่ พอตเตอร์และรอน วีสลีย์เขียนและวาดรูปเล่นอยู่ตลอดเล่มอีกด้วย

## การดัดแปลงเป็นภาพยนตร์
ในวันที่ 12 กันยายน พ.ศ. 2556 วอร์เนอร์บราเธอร์สได้ออกแถลงข่าวว่า หนังสือ *สัตว์มหัศจรรย์และถิ่นที่อยู่* จะได้รับการดัดแปลงสู่รูปแบบภาพยนตร์ในลักษณะเป็นภาพยนตร์ชุด โดยมีวอร์เนอร์บราเธอร์สเป็นผู้ผลิตและออกจำหน่าย อีกทั้งเจ. เค. โรว์ลิ่ง ผู้เขียนหนังสือเล่มนี้จะเป็นคนเขียนบทเองอีกด้วย ซึ่งเหตุผลที่โรว์ลิ่งอนุมัติก็เนื่องจากเธอมีความสัมพันธ์ที่ดีกับวอร์เนอร์บราเธอร์ส และอยากจะเขียนเรื่องราวของ นิวท์ สคามันเดอร์ ตัวละครในหนังสือให้แฟน ๆ ได้รู้จัก โดยเรื่องราวทั้งหมดจะเกิดขึ้นที่นครนิวยอร์ก ช่วงทศวรรษ 1920 ภายหลังมีการยืนยันเพิ่มเติมว่า เดวิด เฮย์แมน ผู้อำนวยการสร้างภาพยนตร์ชุดแฮร์รี่ พอตเตอร์ทั้ง 8 ภาค จะกลับมาทำหน้าที่เดิมในภาพยนตร์ชุดนี้อีกครั้ง

## ดูเพิ่ม
* แฮรี่ พอตเตอร์
* ควิดดิชในยุคต่าง ๆ
* นิทานของบีเดิลยอดกวี
* พรีเควลแฮร์รี่พอตเตอร์
* แฮร์รี่ พอตเตอร์กับเด็กต้องคำสาป

## อ้างอิง

## แหล่งข้อมูลอื่น

#2
หมวดหมู่:หนังสือชุดแฮร์รี่ พอตเตอร์
หมวดหมู่:งานเขียนของ เจ. เค. โรว์ลิ่ง
พรีเควลแฮร์รี่ พอตเตอร์

**พรีเควลแฮร์รี่ พอตเตอร์** () เป็นบทความสั้น ๆ ของนักเขียน เจ. เค. โรว์ลิ่ง ซึ่งเธอเขียนขึ้นมาหลังจากแฮร์รี่ พอตเตอร์จบลง มีทั้งหมด 800 คำ 2 หน้ากระดาษด้วยกัน โดยเธอกล่าวว่า "สองสามเดือนก่อน นักเขียนจำนวนหนึ่งได้รับเชิญให้เขียนการ์ดด้วยลายมือสำหรับการประมูล โดย Waterstone's ในวันที่ 10 มิถุนายน รายได้ทั้งหมดจะมอบให้กับ *English PEN* ซึ่งเป็นสมาคมของนักเขียน และสมาคม *Dyslexia Society*"

เนื้อเรื้องนั้นเกี่ยวกับการที่เจมส์ พอตเตอร์ และซิเรียส แบล็ก ต้องปะทะกับตำรวจมักเกิล ซึ่งเกิดขึ้นใน ค.ศ. 1976 หรือ 4 ปีก่อนแฮร์รี่ พอตเตอร์จะเกิด

เมื่อเดือนเมษายน ค.ศ. 2017 มีรายงานว่าต้นฉบับพรีเควลแฮร์รี่พอตเตอร์ถูกขโมยหลังเกิดเหตุลักทรัพย์ในเมืองเบอร์มิงแฮม เจ. เค. โรว์ลิ่งทวีตในทวิตเตอร์ส่วนตัวขอร้องไม่ให้มีการซื้อขายผลงานชิ้นนี้เพราะเธอมีจุดประสงค์เพื่อการประมูล ด้านเหยื่อรายหนึ่งให้สัมภาษณ์ว่าผลงานชิ้นนี้ "ประเมินค่าไม่ได้" และจะเป็นความสูญเสียครั้งใหญ่หากเสียหายหรือสาบสูญ

## ดูเพิ่ม
* แฮรี่ พอตเตอร์
* ควิดดิชในยุคต่าง ๆ
* สัตว์มหัศจรรย์และถิ่นที่อยู่
* นิทานของบีเดิลยอดกวี
* แฮร์รี่ พอตเตอร์กับเด็กต้องคำสาป

## อ้างอิง

## แหล่งข้อมูลอื่น

#4
หมวดหมู่:หนังสือชุดแฮร์รี่ พอตเตอร์
หมวดหมู่:งานเขียนของ เจ. เค. โรว์ลิ่ง
หมวดหมู่:นวนิยายปฐมบท
ทฤษฎีโดมิโน

right|thumb|300px|ภาพแสดงการล้มตาม ๆ กันอย่างโดมิโนของบรรดาประเทศในเอเชีย เมื่อประเทศจีนหันไปใช้ระบอบคอมมิวนิสต์

**ทฤษฎีโดมิโน** () เป็นทฤษฎีทางนโยบายด้านการต่างประเทศ อุปมาขึ้นจากลักษณะของเกมไพ่ต่อแต้ม ซึ่งถ้ามีไพ่ล้มหนึ่งใบ ไพ่ใบอื่น ๆ ก็จะล้มเป็นแถบติดต่อเป็นลูกโซ่ ทฤษฎีโดมิโนหมายความว่าถ้าประเทศหนึ่งหันไปใช้ระบอบการปกครองแบบคอมมิวนิสต์ จะส่งผลให้ประเทศรอบข้างก็จะเอาอย่างตามไปด้วย เรียกว่า **[[ผลกระทบแบบโดมิโน]]** ()

ทฤษฎีโดมิโนเกิดขึ้นจากกรณีการขยายตัวของลัทธิและระบอบคอมมิวนิสต์ใน ทวีปเอเชีย เมื่อจีน เกาหลีเหนือ และเวียดนามเหนือตกเป็นคอมมิวนิสต์ จึงมีความเชื่อว่าประเทศอื่น ๆ เช่น ลาว กัมพูชา ไทย มาเลเซีย ฯลฯ จะถูกครอบงำโดยระบบคอมมิวนิสต์ในที่สุดตามไปด้วย การล้มของโดมิโนจึงหมายถึงการล้มตัวของระบอบประชาธิปไตย

แต่เมื่อนำมาใช้กับประเทศในโลกตะวันตกแล้ว อาจกล่าวได้ว่าเป็นทฤษฎีโดมิโนแบบกลับตาลปัตร คือ แทนที่จะเป็นการล้มของระบอบประชาธิปไตย กลับเป็นการคลายตัวและแปรเปลี่ยนจากระบอบการปกครองแบบพรรคเดียว คือ คอมมิวนิสต์ และระบบเศรษฐกิจสังคมนิยม ไปสู่การปกครองแบบหลายพรรค เช่น ในกรณีที่โปแลนด์ หรือในการสลายตัวของพรรคคอมมิวนิสต์ที่ฮังการี การต่อสู้เพื่อเสรีภาพที่โรมาเนีย รวมทั้งการมีท่าทีที่จะใช้ระบบหลายพรรคในสหภาพโซเวียต

อย่างไรก็ดี ราชบัณฑิตยสถานแห่งประเทศไทยวิเคราะห์ว่า *"...ในสหภาพโซเวียตและในกลุ่มประเทศยุโรปตะวันตกออกจะแปรเปลี่ยนเป็นทุนนิยมและประชาธิปไตยสมบูรณ์แบบ คงต้องเปิดช่องสำหรับข้อเท็จจริงที่ว่า การเปลี่ยนแปลงดังกล่าวไม่น่าจะเป็นไปอย่างสมบูรณ์ ที่หวังได้คือ การมีระบบผสมผสาน แต่ระบบเดิมคงเหลืออยู่เป็นฐาน ทฤษฎีโดมิโนเมื่อใช้ในกรณีกลุ่มประเทศยุโรปตะวันออกน่าจะถูกเพียงครึ่งเดียว ซึ่งก็เป็นกรณีเดียวกับที่ใช้กับกลุ่มประเทศแถบเอเชีย"*

ทฤษฎีโดมิโนนี้ถูกต่อต้านโดยนายจอห์น ฟอสเตอร์ ดัลเลส (John Foster Dulles) อดีตรัฐมนตรีว่าการกระทรวงการต่างประเทศของสหรัฐอเมริกา โดยได้มีทฤษฎีต่อต้านคือ**[[ทฤษฎีการสกัดกั้น]]** ()

## อ้างอิง

* ราชบัณฑิตยสถาน. (2532, 12 ธันวาคม). "ทฤษฎีโดมิโน". *จดหมายข่าวราชบัณฑิตยสถาน,* (ปีที่ 1).

หมวดหมู่:สงครามเย็น
หมวดหมู่:ดไวต์ ดี. ไอเซนฮาวร์
ถนนมหรรณพ

**ถนนมหรรณพ** () เป็นถนนสายหนึ่งในพื้นที่เกาะรัตนโกสินทร์ แขวงเสาชิงช้า เขตพระนคร  ถนนมหรรณพเป็นถนนที่เชื่อมถนนตะนาวกับถนนดินสอไว้ด้วยกัน เป็นถนนสายสั้น ๆ โดยมีจุดเริ่มต้นที่ถนนดินสอบริเวณศาลาว่าการกรุงเทพมหานคร ไปสิ้นสุดที่ศาลเจ้าพ่อเสือ พระนคร  เป็นถนนที่สร้างขึ้นในรัชสมัยพระบาทสมเด็จพระมงกุฎเกล้าเจ้าอยู่หัว เมื่อปี พ.ศ. 2460 หลังจากเกิดเหตุเพลิงไหม้ที่ถนนตะนาว มหาอำมาตย์เอก เจ้าพระยายมราช (ปั้น สุขุม) เสนาบดีกระทรวงนครบาล ได้นำความขึ้นกราบบังคมทูลว่า ราษฎรปลูกบ้านเรือนเบียดเสียดแออัดและไม่มีถนนที่จะให้เจ้าหน้าที่ไปช่วยเหลือได้ทันที จึงเห็นว่าควรที่จะมีถนนอีกสายหนึ่งเพื่อประโยชน์ในการสัญจรและเพื่อการระงับเหตุภัยที่อาจเกิดขึ้นได้ท่วงที พระบาทสมเด็จพระมงกุฎเกล้าเจ้าอยู่หัวจึงโปรดเกล้าฯ ให้กระทรวงนครบาลจัดการตัดถนนขึ้นมาโดยเลือกบริเวณที่เกิดเหตุเพลิงไม้ที่บริเวณตลาดเสาชิงช้า และทรงพระราชทานนามว่า "ถนนมหรรณพ" ตามวัดมหรรณพารามวรวิหาร ที่อยู่ใกล้เคียงด้านถนนตะนาว

ปัจจุบัน ถนนมหรรณพเป็นทำเลที่ตั้งของร้านอาหารต่าง ๆ จำนวนมาก เช่นเดียวกับถนนดินสอ, ถนนตะนาว หรือถนนแพร่งภูธร และถนนแพร่งนรา ที่อยู่บริเวณใกล้เคียง

## อ้างอิง
*
*
## แหล่งข้อมูลอื่น
*

หมวดหมู่:ถนนในเขตพระนคร
หมวดหมู่:ถนนในกรุงเทพมหานคร
แมตต์ เดมอน

**แมตทิว เพจ เดมอน** () เกิดเมื่อวันที่ 8 ตุลาคม ค.ศ. 1970 เป็นนักแสดงชายชาวอเมริกัน เขาได้รับรางวัลออสการ์สาขาบทภาพยนตร์ดั้งเดิมยอดเยี่ยมจากการเขียนบทในภาพยนตร์เรื่อง *Good Will Hunting* และได้รับการเสนอชื่อเข้าชิงในสาขานักแสดงนักยอดเยี่ยมจากภาพยนตร์เรื่องเดียวกันนี้ จากนั้นจึงมีชื่อเสียงเรื่อยมาจากปี 1997 เขาอยู่ในรายชื่อนักแสดงชายแถวหน้าของวงการภาพยนตร์ และได้จัดอันดับนักแสดงระดับต้นของวงการฮอลลีวูด

เขาแสดงนำในภาพยนตร์ดังอย่าง *Private Ryan, [[อำมหิต มร.ริปลีย์|The Talented Mr. Ripley]], Ocean's Eleven, The Bourne Identity, Ocean's Twelve, The Bourne Supremacy, Syriana, The Brothers Grimm, The Good Shepherd, The Departed, Ocean's Thirteen* และ *The Bourne Ultimatum* เขาได้รับรางวัลด้านการแสดงหลายรางวัล รวมถึงเป็นดาราบนฮอลลีวูดวอล์กออฟเฟม เขาเป็น 1 ใน 20 อันดับของนักแสดงผู้ทำรายได้มากที่สุดตลอดกาล ในปี 2007 เขายังอยู่ในรายชื่อผู้ชายที่เซ็กซี่ที่สุดที่ยังมีชีวิตอยู่โดยการจัดของนิตยสารพีเพิล

เขายังร่วมงานการกุศลหลายองค์กร รวมถึงแคมเปญวัน และ เอชทูโอแอฟริกาฟาวด์เดชัน ทางด้านชีวิตส่วนตัวภรรยาเขาคือ ลูเซียนา โบซาน บาร์โรโซ มีลูกสาว 2 คนคือ อิซซาเบลลา และ เจีย และลูกเลี้ยงคือ อเล็กเซีย ลูกติดของบาร์โรโซ

## อ้างอิง

หมวดหมู่:นักแสดงอเมริกัน
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายสกอตแลนด์
หมวดหมู่:ชาวอเมริกันเชื้อสายฟินแลนด์
หมวดหมู่:ชาวอเมริกันเชื้อสายสวีเดน
หมวดหมู่:บุคคลจากเคมบริดจ์ (รัฐแมสซาชูเซตส์)
โอลิเวอร์ สโตน

**วิลเลียม โอลิเวอร์ สโตน** () เกิดเมื่อวันที่ 15 กันยายน ค.ศ. 1946 ที่นิวยอร์ก เป็นผู้กำกับภาพยนตร์ชาวอเมริกัน และนักเขียนบท เขาศึกษาที่มหาวิทยาลัยเยล แต่หยุดเรียนเพื่อมาสอนภาษาอังกฤษในเวียดนามใต้ สอนอยู่ 6 เดือนจึงทำงานที่เรือเดินสมุทร ได้เดินทางไปในที่ต่าง ๆ จากนั้นกลับมาเรียนต่อที่เยล แต่ก็ต้องหยุดเรียนโดยเข้ารับใช้ชาติเข้าร่วมกับกองทัพสหรัฐอเมริกา ในสงครามเวียดนาม ตั้งแต่ เมษายน ปี 1967 ถึง พฤศจิกายน ปี 1968 โดยเขาขอปฏิบัติหน้าที่เป็นหน่วยจู่โจม และได้รับมอบหมายให้อยู่หน่วยที่ 25 เขาได้ เหรียญทองแดง กับตัว วี ที่หมายถึงความกล้าหาญ 

ผลงานภาพยนตร์เรื่องแรก ๆ ของเขาเป็นแนวสยองขวัญเช่นเรื่อง *Seizure* (1974) เขามีผลงานภาพยนตร์ 3 เรื่องที่เกี่ยวกับสงครามเวียดนามคือเรื่อง  *Platoon* (1986), *Born on the Fourth of July* (1989) และ *Heaven & Earth* (1993) เขาได้รับรางวัลออสการ์มาแล้ว 3 ครั้ง ครั้งแรกจากเรื่อง *Midnight Express* (1978) ในสาขารางวัลดัดแปลงภาพยนตร์ยอดเยี่ยม และอีก 2 ตัวในสาขาผู้กำกับภาพยนตร์ยอดเยี่ยมจากเรื่อง  *Platoon* และเรื่อง *Born on the Fourth of July* ผลงานภาพยนตร์ที่เขาร่วมกับกับเขายังได้ร่วมเขียนบทด้วย  ยกเว้นเรื่อง *U Turn* (1997)

## ผลงาน

* *[[Last Year in Viet Nam]]* 
* *[[Seizure (film)|Seizure]]* 
* *[[Midnight Express (film)|Midnight Express]]* (screenwriter)
* *[[Mad Man of Martinique]]* 
* *[[The Hand (film)|The Hand]]* 
* *[[Conan the Barbarian (film)|Conan the Barbarian]]* (screenwriter) 
* *[[Scarface (1983 film)|Scarface]]* (screenwriter) 
* *[[Year of the Dragon (film)|Year of the Dragon]]* (screenwriter) 
* *[[8 Million Ways to Die]]* (screenwriter) 
* *[[Salvador (film)|Salvador]]* 
* *[[Platoon (film)|Platoon]]* 
* *[[Wall Street (film)|Wall Street]]* 
* *[[Talk Radio (film)|Talk Radio]]* 
* *[[Born on the Fourth of July (film)|Born on the Fourth of July]]* 
* *[[The Doors (film)|The Doors]]* 

* *[[JFK (film)|JFK]]* 
* *[[Dave (film)|Dave]]* (cameo) 
* *[[Heaven & Earth (1993 film)|Heaven & Earth]]* 
* *[[Natural Born Killers]]* 
* *[[Nixon (film)|Nixon]]* 
* *[[Evita (film)|Evita]]* (screenwriter) 
* *[[U-Turn]]* 
* *[[Any Given Sunday]]* 
* *[[The Day Reagan Was Shot]]* 
* *[[Persona Non Grata (film)|Persona Non Grata]]* 
* *[[Comandante]]* 
* *[[Alexander (film)|Alexander]]* 
* *[[Looking for Fidel]]* 
* *[[World Trade Center (film)|World Trade Center]]* 
* ''W. 

## อ้างอิง

หมวดหมู่:ผู้กำกับภาพยนตร์ชาวอเมริกัน
หมวดหมู่:ผู้กำกับภาพยนตร์ยอดเยี่ยม รางวัลออสการ์
หมวดหมู่:ชาวอเมริกันเชื้อสายฝรั่งเศส
หมวดหมู่:พุทธศาสนิกชนชาวอเมริกัน
หมวดหมู่:บุคคลจากศาสนาคริสต์ที่เปลี่ยนไปนับถือศาสนาพุทธ
หมวดหมู่:ชาวอเมริกันเชื้อสายยิว
อินสแตนต์เบิร์ด

**อินสแตนต์เบิร์ด** () เป็นโปรแกรมเมสเซนเจอร์ที่พัฒนาบน XULRunner ของมอซิลลา และไลบรารี libpurple ที่สร้างโดยผู้พัฒนาโปรแกรมพิดจิน

Instantbird ก็ยังเป็นซอฟต์แวร์เสรีที่พัฒนาภายใต้สัญญาอนุญาตสาธารณะทั่วไปของกนู ซึ่งในตอนนี้ยังไม่มีคุณสมบัติอะไรมากนัก แต่ตามแผนในการพัฒนาคุณสมบัติต่างๆ จะเทียบเท่าพิดจินในเวอร์ชัน 1.0

## โพรโทคอลที่สนับสนุน
* Gadu-Gadu
* IRC
* LiveJournal
* Lotus Sametime
* MySpaceIM
* Novell GroupWise
* Netsoul
* OSCAR ประกอบด้วย AIM, MobileMe (เดิมคือ .Mac) และ ICQ 
* QQ
* SILC
* SIMPLE
* Windows Live Messenger
* XMPP (เดิมคือ Jabber) ประกอบด้วย Google Talk
* Yahoo!
* Zephyr

## อนาล็อก
* Openwengo 
* Sameplace
* Meebo
* Chatzilla สำหรับ IRC
* [ Jabberzilla สำหรับ[Jabber]]
* Mango สำหรับ Jabber (เลิกพัฒนาแล้ว)

หมวดหมู่:ซอฟต์แวร์
แรมง ดอแมแน็ก

**แรมง ดอแมแน็ก** (; เกิดเมื่อวันที่ 24 มกราคม ค.ศ. 1952) เป็นทั้งอดีตกองหลังและผู้จัดการฟุตบอล เขาบริหารทีมชาติฝรั่งเศสใน ค.ศ. 2004 ถึง 2010 นำพาทีมชาติเข้าสู่รอบชิงชนะเลิศ หลังทีมชาติตกรอบในฟุตบอลโลก 2010 เขาถูกไล่ออกจากการประพฤติผิดอย่างร้ายแรง

## ประวัติ
ดอแมแน็กเริ่มเล่นฟุตบอลกับออแล็งปิกลียอแน (โอลิมปิกลียง) ในตำแหน่งกองหลังและมีชื่อเสียงจนก้าวไปติดทีมชาติเมื่อพาทีมคว้าแชมป์ Coupe de France ในปี 1973 และตัดสินใจย้ายทีมในอีก 4 ปีต่อมาหลังจากลงสนามให้ลียงมากกว่า 250 นัด โดยเขาย้ายไปร่วมทีมสทราซบูร์ในปี 1977 และคว้าแชมป์ลีก เอิงได้ในปี 1979 หลังจากนั้นเขาย้ายไปเล่นให้เปเอสเชในช่วงสั้น ๆ ในปี 1981 ก่อนจะได้ร่วมทีมบอร์โดในปี 1982 และคว้าแชมป์ลีกเอิงได้อีกครั้งในปี 1984 หลังจากได้แชมป์ร่วมกับบอร์โดแล้วเขาก็ย้ายทีมทันทีโดยไปร่วมทีมมูว์ลูซและแขวนสตั๊ดอย่างเป็นทางการในปี ค.ศ.1988

## อาชีพผู้จัดการ
ดอแมแน็กเปลี่ยนบทบาทจากผู้เล่นเป็นผู้จัดการที่มูว์ลูซ และได้แชมป์ลีกเดอกับออแล็งปิกลียอแนในปี 1989 ก่อนจะเข้ารับตำแหน่งผู้จัดการทีมชาติฝรั่งเศสชุดอายุไม่เกิน 21 ปี โดยมีผลงานที่โดดเด่นเมื่อพาทีมเข้าถึงรอบชิงชนะเลิศในศึกชิงแชมป์แห่งชาติยุโรปรุ่นอายุไม่เกิน 21 ปี แม้จะได้แค่รองแชมป์ แต่ก็ส่งผลให้ได้เลื่อนขึ้นมาคุมชุดใหญ่ในเวลาต่อมา

ดอแมแน็กเข้ารับตำแหน่งผู้จัดการทีมชาติต่อจากฌัก ซ็องตีนีเพื่อทำศึกฟุตบอลโลกปี 2006 และพาฝรั่งเศสได้รองแชมป์โดยแพ้แก่อิตาลีในรอบชิงชนะเลิศโดยมีเหตุการณ์ซีดานเฮดบัด อันลือลั่น

ในศึกชิงแชมป์แห่งชาติยุโรปปี 2008 รอบคัดเลือก ดอแมแน็กเคยถูกโจมตีจากโชเซ มูรีนโย ผู้จัดการทีมเชลซีในขณะนั้นว่าเรียกใช้งานนักเตะเยี่ยงทาส เมื่อดอแมแน็กเรียกตัวโกลด มาเกเลเลมาติดทีมชาติทั้ง ๆ ที่ประกาศเลิกเล่นให้ทีมชาติไปแล้ว อย่างไรก็ตามผลงานในรอบสุดท้ายกลับไม่สู้ดีนัก เมื่อเขาพาทีมตกรอบแรกและอยู่อันดับสุดท้ายของกลุ่ม ทำให้มีเสียงเรียกร้องจากสื่อในฝรั่งเศสให้ปลดเขาออกจากตำแหน่ง แต่เขาก็ได้รับการสนับสนุนจากสหพันธ์ฟุตบอลฝรั่งเศสให้ทำหน้าที่ต่อไป 

## ชีวิตส่วนตัว
ดอแมแน็กมีเชื้อสายกาตาลา เขาหลงใหลในโหราศาสตร์ และเชื่อว่าบุคลิกภาพของบุคคลถูกกำหนดโดยราศี เขาปฏิเสธข่าวลือที่ว่าตนเลือกผู้เล่นตามหลักโหราศาสตร์ หรือที่เขาถอนรอแบร์ ปีแร็สเนื่องจากเกิดในราศีพิจิก แทนที่จะกล่าวว่าผู้เล่นฝ่ายปีกอายุ 30 ปีอยู่ในช่วงขาลง และมีอิทธิพลที่ไม่ดีต่อทีม

## สถิติผู้จัดการ

## เกียรติยศ
### ผู้จัดการ
**ฝรั่งเศส**
*ฟุตบอลโลก รองชนะเลิศ: 2006

### เครื่องอิสริยาภรณ์
*Officier of the Ordre national du Mérite: 2007

## อ้างอิง

## อ่านเพิ่ม
* 
* 

## แหล่งข้อมูลอื่น

*

ร
หมวดหมู่:บุคคลจากลียง
หมวดหมู่:ผู้จัดการทีมฟุตบอลทีมชาติฝรั่งเศส
หมวดหมู่:ผู้เล่นออแล็งปิกลียอแน
หมวดหมู่:ผู้เล่นสโมสรฟุตบอลปารีแซ็ง-แฌร์แม็ง
หมวดหมู่:ผู้เล่นสโมสรฟุตบอลฌีรงแด็งเดอบอร์โด
พิพิธภัณฑสถานแห่งชาติ ถลาง

**พิพิธภัณฑแห่งชาติ ถลาง** เป็นอาคารรูปทรงแบบภาคใต้ประยุกต์ มีการจัดแสดง โบราณวัตถุ ประวัติศาสตร์ ฯลฯ ตั้งอยู่ที่ตำบลศรีสุนทร อำเภอถลาง จังหวัดภูเก็ต เปิดให้เข้าชมทุกวันพุธ-อาทิตย์ ปิดให้บริการวันจันทร์-วันอังคาร ไม่เว้นวันหยุดนักขัตฤกษ์ ในระหว่างเวลา 09.00-16.00 น.

## พื้นที่การจัดแสดง
# จัดแสดงความเป็นอยู่ของมนุษย์ในสมัยก่อน และการจัดแสดงโบราณวัตถุ แหล่งโบราณคดี ฯลฯ
# จัดแสดงถึงความสัมพันธ์ระหว่างประเทศอินเดียกับดินแดนคาบสมุทรภาคใต้ของประเทศไทย
# จัดแสดงในเรื่องประวัติศาสตร์ภูเก็ต เหตุการณ์ในจังหวัดภูเก็ตในยามศึกสงครามกับพม่า
# จัดแสดงในเรื่อง ชาติพันธุ์วิทยา ขนบธรรมเนียมประเพณี ความเป็นอยู่อาศัย อาชีพ และเครื่องใช้ต่าง ๆ ของกลุ่มชนผู้อาศัยอยู่ในจังหวัดภูเก็ต ฯลฯ

## แหล่งข้อมูลอื่น
* ข้อมูลพิพิธภัณฑ์สถานแห่งชาติ เมืองถลาง ในเว็บไซต์ภูเก็ตมีดี 
* ข้อมูลพิพิธภัณฑ์สถานแห่งชาติ เมืองถลาง
* รายละเอียดข้อมูลของพิพิธภัณฑ์สถานแห่งชาติ เมืองถลาง และพิพิธภัณฑ์ในจังหวัดภูเก็ต

หมวดหมู่:พิพิธภัณฑ์ในจังหวัดภูเก็ต
ถลาง
หมวดหมู่:สิ่งก่อสร้างในอำเภอถลาง
หมวดหมู่:โบราณสถานในจังหวัดภูเก็ต
พระเจ้าบรมวงศ์เธอ พระองค์เจ้าจามรี

**พระเจ้าบรมวงศ์เธอ พระองค์เจ้าจามรี** (21 พฤษภาคม พ.ศ. 2369 – 22 กันยายน พ.ศ. 2432) พระราชธิดาพระองค์ที่ 43 ในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาปุก

## พระประวัติ
พระเจ้าบรมวงศ์เธอ พระองค์เจ้าจามรี ประสูติเมื่อวันอาทิตย์ที่ 21 พฤษภาคม พ.ศ. 2369 เป็นพระราชธิดาในพระบาทสมเด็จพระนั่งเกล้าเจ้าอยู่หัว ที่ประสูติแต่เจ้าจอมมารดาปุก ธิดาเจ้าพระยารัตนพิพิธ (สน สนธิรัตน) ทั้งนี้พระองค์เจ้าจามรีได้รับราชการสนองพระเดชพระคุณเป็นผู้บังคับการในพระพุทธรัตนสถาน

พระเจ้าบรมวงศ์เธอ พระองค์เจ้าจามรี สิ้นพระชนม์เมื่อวันที่  22 กันยายน พ.ศ. 2432 ในรัชกาลพระบาทสมเด็จพระจุลจอมเกล้าเจ้าอยู่หัว สิริพระชนมายุได้ 63 พรรษา พระราชทานเพลิงพระศพ ณ พระเมรุ วัดสระเกศราชวรมหาวิหาร วันที่ 26 มกราคม พ.ศ. 2435

## พระอิสริยยศ

*พระเจ้าลูกเธอ พระองค์เจ้าจามรี (21 พฤษภาคม พ.ศ. 2369 — 2 เมษายน พ.ศ. 2394)
*พระเจ้าราชวรวงศ์เธอ พระองค์เจ้าจามรี (2 เมษายน พ.ศ. 2394 — 22 กันยายน พ.ศ. 2432)
**ภายหลังสิ้นพระชนม์**
*พระเจ้าบรมวงศ์เธอ พระองค์เจ้าจามรี (15 กรกฎาคม พ.ศ. 2454)

## พงศาวลี



## อ้างอิง

หมวดหมู่:พระองค์เจ้าหญิง
หมวดหมู่:พระเจ้าบรมวงศ์เธอ ชั้น 3
หมวดหมู่:พระราชธิดาในรัชกาลที่ 3
หมวดหมู่:บุคคลในประวัติศาสตร์กรุงรัตนโกสินทร์
กู้วิกฤติมหานครใต้พิภพ

**กู้วิกฤติมหานครใต้พิภพ** หรือในชื่อภาษาอังกฤษ **City of ember** เป็นภาพยนตร์ที่กำกับดับโดย กิล คีแนน ออกฉายเมื่อวันที่ 10 ตุลาคม พ.ศ. 2551

## นักแสดง

## เรื่องย่อ
นักวิทยาศาสตร์กลุ่มหนึ่งได้ทำการสร้างมหานครใต้พิภพ เพื่อให้มนุษย์สามารถอาศัยและรอดจากภัยพิบัติน้ำท่วมโลกเนื่องจากภาวะโลกร้อน แต่ใต้ผิวโลกไม่มีแสง เครื่องกำเนิดไฟฟ้าจึงถูกสร้างขึ้นเพื่อให้มีแสงในใต้พิภพแห่งนี้ แต่เครื่องกำเนิดไม่สามารถมีอายุนานกว่า 200 ปีได้ หีบเตือนภัยจึงถูกสร้างขึ้น และก็ถูกมอบให้นายกเทศมนตรีต่อไปเรื่อยๆ จนหีบนั้นสูญหายไป ต่อมาเมื่อเครื่องให้กำเนิดไฟฟ้าที่มีอายุมากกว่าสองร้อยปีนั้นได้เสื่อมสภาพลงเรื่อย ๆ ถึงแม้ว่าประชาชนต่างเริ่มที่จะกังวลกับอนาคตของเมืองอันเป็นที่รัก แต่เหล่านักเรียนในเมืองเอมเบอร์ก็พบว่าตัวเองต้องเผชิญหน้ากับก้าวใหม่ในชีวิตของพวกเขา นั่นก็คือวันสำเร็จการศึกษา ซึ่งเป็นวันที่นายกเทศมนตรีจะยืนอยู่เหนือเหล่านักเรียนที่เพิ่งเรียนจบ และมอบหมายงานให้พวกเขาโดยการสุ่มหยิบรายชื่อ ซึ่งก็จะเป็นงานที่พวกเขาต้องทำไปตลอดชีวิต
ขณะเดียวกัน ลีน่า เองนั้น ก็ภาวนาด้วยพลังใจทั้งหมดให้เธอได้รับหน้าที่เป็นคนส่งข่าว แต่กลับกลายเป็นว่าเธอได้รับมอบหมายเป็นคนดูแลระบบท่อ ในขณะเดียวกัน เพื่อนร่วมชั้นของเธอ ดูน ฮาร์โรว ก็ภาวนาว่าอยากจะได้ทำงานในห้องเครื่องให้กำเนิดไฟ ก็ต้องตกใจเมื่อเขาหยิบได้งานส่งข่าว ทั้งสองจึงตัดสินใจแลกเปลี่ยนงานกัน ซึ่งมันก็ทำให้ ลีน่า รู้สึกตื่นเต้นและซึ้งใจกับสิ่งที่เธอได้รับ และมันก็ทำให้มิตรภาพได้ก่อตัวขึ้น ซึ่งต่อมามันก็จะเติบโตและเบ่งบาน และสุดท้ายแล้วมันก็จะเปลี่ยนการดำเนินชีวิตของพวกเขาในเมืองเอมเบอร์ไปตลอดกาล
ลีน่า มีความสุขกับงานที่ได้รับ ซึ่งมันทำให้เธอได้เดินทางไปทั่วทุกซอกทุกมุมของเมืองแอมเบอร์ เธอส่งข้อมูลสำคัญให้กับคนที่สำคัญยิ่งกว่า ซึ่งก็รวมถึงนายกเทศมนตรีด้วย ในบ้านนั้น เธอต้องคอยดูแลคุณยายที่แก่ชราและขี้หลงขี้ลืม รวมถึง ป๊อปปี้ น้องสาวคนเล็กของเธอ อย่างไรก็ตาม เมื่อเธอค้นพบหีบเหล็กที่ซ่อนอยู่หลังตู้เสื้อผ้า ยายของเธอก็รู้สึกดีใจจนผิดปกติ และก็เชื่อมั่นว่าในหีบนั้นบรรจุอะไรบางอย่างที่มีความสำคัญอย่างยิ่งอยู่

แต่ปัญหาก็คือเธอได้สูญเสียความทรงจำไปว่ามันสำคัญอย่างไร ในที่สุด ลีน่า ก็สามารถเปิดกล่องได้ เธอพบว่ามีปริศนาที่เขียนอยู่บนกระดาษบรรจุอยู่ในกล่อง ถึงแม้ว่าเธอจะมั่นใจว่ามันเป็นของสำคัญ แต่เธอก็ไม่เข้าใจว่ามันคืออะไรกันแน่ เธอจึงเสาะหาความช่วยเหลือจาก ดูน ซึ่งปรากฏการณ์ไฟดับเกิดขึ้นมากครั้งขึ้นเรื่อย ๆ พวกเขาก็ยิ่งมั่นใจว่าข้อมูลที่บรรจุอยู่ในกล่องใบนี้ อาจจะช่วยเมืองของพวกเขาและพลเมืองในแอมเบอร์ให้พ้นภัย ทั้งสองต้องพยายามหาทางให้กับปริศนาต่าง ๆ ในเวลาที่จำกัด อีกทั้งต้องเผชิญหน้ากับกลอุบายของผู้ปกครองเมืองและคนต่างๆ ที่ไม่น่าคบหา ที่ต่างหวังจะกันให้พวกเขาออกไปจากจุดมุ่งหมาย นั่นก็คือการกู้วิกฤติของเมืองเอมเบอร์.

## ดูเพิ่ม
* Official Movie Site 
* 

หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์อเมริกัน
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์โดยซัมมิตเอนเตอร์เทนเมนต์
หมวดหมู่:ภาพยนตร์ที่มีฉากในอนาคต
หมวดหมู่:ภาพยนตร์ที่ถ่ายทำในไอร์แลนด์เหนือ
หมวดหมู่:ภาพยนตร์แนวดิสโทเปีย
แหกกฎโรงเรียนเหล็ก

**แหกกฎโรงเรียนเหล็ก**  () เป็นการ์ตูนญี่ปุ่นแต่งโดย Kei Toume ตีพิมพ์ในไทยโดย สยามอินเตอร์คอมิกส์

## เนื้อเรื่อง
*แหกกฎโรงเรียนเหล็ก* เป็นเรื่องราวที่เกิดขึ้นภายในโรงเรียนแห่งหนึ่ง เหล่านักเรียนจะถูกเลี้ยงดูเพื่อเป็นบุคลากรชั้นยอดของประเทศญี่ปุ่น แต่แท้ที่จริงแล้ว เด็ก ๆ เหล่านี้ซึ่งถูกพาตัวมาตั้งแต่ยังจำความไม่ได้ (โดยการถูกพ่อแม่ขายมา) จะถูกควมคุมความทรงจำ และใช้เป็นตัวทดลองยาของบริษัทยา

## ตัวละครหลัก

; ฮินัทสึ คิคิโกะ : นักเรียนที่เข้ามาใหม่ผู้รู้โฉมหน้าที่แท้จริงขิงโรงเรียน ถูกล้างสมองและพยายามหนีออกจากโรงเรียน

; ทาคาโนะ มาคิ : เป็นศนูย์กลางของเรียว เมย์ และนัตสึเมะ ในครั้งแรกที่ได้พบกับคิริโกะ เขาจดได้ว่าเคยพบเธอมาก่อนเมื่อนามมากแล้ว แต่ไม่มีใครจำเธอได้ (นอกจากเขา) เขาเชื่อคำพูดของคิริโกะและชวนทุกคนออกจากโรงเรียน 

; โซโนคุระ เมย์ : เป็นเหมือนกับน้องสาวของมากิ เชื่อสิ่งที่มากิพูดและตัดสินใจร่วมมือกับทุกคน เธอเป็นคนที่ช่วยทำให้คิริโกะซึ่งโดนลบความทรงจำจำได้ถึงสิ่งที่ตนต้องการหนีออกจากโรงเรียน

; อารายามา เรียว : เป็นคนที่สงบเยียกเย็น มีการคาดการณืที่แม่นยำถึงอะไรบ้างอย่าง

; มุโรคิ นัทสึเมะ : เด้กหนุ่มอ่อนแอผู้ชื่นชอบการเขียนนิยาย หลงใหลในโลกภายนอก เนื่องจากมีบิดาเป็นส.ส.จึงถูกลบความทรงจำแล้วย้ายออกไปนอกโรงเรียน 

; นารุซาวะ นากิ : ชายหนุ่มที่อาศัยอยู่รวมกับคิริโกะที่โลกภายนอก เมื่อคิริโกะถูกจำจับไปจึงพยายามทำทุกวิถีทางเพื่อนำเธอกลับมา แต่แท้ที่จริงแล้วกลับเป็นลูกชายของบริษัทยานารุซาวะและเป็นน้องชายของผอ.โรงเรียนอีกด้วย

## รายชื่อตอน

หมวดหมู่:การ์ตูนญี่ปุ่น
หมวดหมู่:โรงเรียนในวรรณกรรม
การโต้วาที

**การโต้วาที** คือการที่มีคนทั้ง 2 ฝ่ายตอบโต้กันมีทั้งฝ่ายเสนอและฝ่ายค้านต้องมีประธานเป็นผู้ดำเนินการโต้วาทีและมีประเด็นที่จะต้องโต้เถียงกัน การโต้วาทีนี้จะมีเวลาให้แต่ละฝ่ายได้พูดถ้าเกินเวลาก็ต้องปรับแพ้เมื่อสิ้นสุดการโต้วาทีก็จะตัดสินว่าฝ่ายไหนโต้ได้ดีที่สุดก็จะเป็นผู้ชนะ

การโต้วาทีในประเทศไทย เกิดขึ้นครั้งแรกเมื่อปี พ.ศ. 2478 ซึ่งพระยาโอวาทวรกิจ   เป็นผู้เสนออันมี   นายกิมฮวย   มะลิทอง กับนายสิน เฉลิมเผ่า เป็นผู้สนับสนุนฝ่ายหนึ่ง   และ ร.อ.ต วิเชียร ฉายจรรยา   เป็นผู้ค้านอันมีหลวงวิลาศปริวัติ กับนายมงคล รัตนวิจิตร ผู้แทนราษฎรจังหวัด นครศรีธรรมราช  เป็นผู้สนับสนุนอีกฝ่ายหนึ่ง

## วัตถุประสงค์ของการโต้วาที
### เพื่อการตัดสิน

### เพื่อการแข่งขัน

## อ้างอิง

หมวดหมู่:การพูด
แมทธิว ฟ็อกซ์ (นักแสดง)

**แมทธิว แชนด์เลอร์ ฟ็อกซ์** () เกิดเมื่อวันที่ 14 กรกฎาคม ค.ศ. 1966 เป็นนักแสดงชาวอเมริกันและเป็นอดีตนายแบบ เขามีผลงานหลักครั้งแรกในซีรีส์เรื่อง *Party of Five* และมีชื่อเสียงโด่งดังจากบทคุณหมอ แจ็ค เชพเพิร์ด ในซีรีส์ฮิตทางเอบีซีเรื่อง  *[[อสุรกายดงดิบ]]* ซีรีส์ที่ได้รับรางวัลเอ็มมีสาขาดรามายอดเยี่ยม ทำให้เขาได้ร่วมรับรางวัลสมาพันธ์นักแสดงสาขากลุ่มนักแสดงยอดเยี่ยมปี 2005 อีกทั้งจากบทบาทการแสดงนี้ทำให้เขาได้รับการเสนอชื่อเข้าชิงรางวัลลูกโลกทองคำและรางวัลสมาคมนักวิจารณ์โทรทัศน์

## อ้างอิง

หมวดหมู่:นักแสดงอเมริกัน
หมวดหมู่:บุคคลจากรัฐไวโอมิง
เควิน คอสต์เนอร์

**เควิน ไมเคิล คอสต์เนอร์** () เกิดเมื่อวันที่ 18 มกราคม ค.ศ. 1955 เป็นนักแสดง, โปรดิวเซอร์​ และผู้กำกับภาพยนตร์ โดยผลงานในฐานะผู้กำกับภาพยนตร์เขาเคย​ได้รับรางวัลออสการ์​ 2 ครั้ง ในสาขาภาพยนตร์ยอดเยี่ยม​และผู้กำกับภาพยนตร์ยอดเยี่ยม​ รวมถึงได้รับรางวัลลูกโลกทองคำ 1 ครั้ง ในสาขาผู้กำกับภาพยนตร์ยอดเยี่ยม จากผลงานการกำกับเรื่อง จอมคนแห่งโลกที่ 5 ส่วนในฐานะนักแสดงเขาเคยได้รับรางวัลลูกโลกทองคำ​ 1 ครั้ง ในสาขานักแสดงนำชายยอดเยี่ยมประเภทละครโทรทัศน์ และได้รับรางวัลไพรม์ไทม์เอมมี​จากเรื่อง Hatfields & McCoys -​ คู่แค้นเลือดล้างเลือด ที่ออกอากาศผ่านทางช่องฮิสทรี​

## ประวัติ

เควิน คอสต์เนอร์ เกิดในลินวูด รัฐแคลิฟอร์เนีย  เขาเป็นลูกคนเล็กในจำนวน 3 คนของ บิล - ช่างขุดลอกคลอง และช่างไฟฟ้าของเมือง - กับ ชารอน เร (สกุลเดิม เท็ดริก) ในช่วงเด็กเขาต้องย้ายไปไหนบ่อยๆ เนื่องจากงานของพ่อเขา ทำให้เขาเป็นคนไม่ค่อยมีเพื่อนสนิท เข้ากับคนยาก ในช่วงวัยรุ่นเขาเข้าร่วมคณะประสานเสียงของโบสถ์ เริ่มหัดเขียนบทความและบทกวี เขาเข้าเรียนที่มหาวิทยาลัยรัฐแคลิฟอร์เนีย ในปี 1973 ในสาขาวิชาเอกบริหารธุรกิจ ระหว่งนั้นเขาก็ลองเรียนการแสดงไปด้วยพร้อม ๆ กัน ต่อมาเขาแต่งงานกับเพื่อนสาวที่ชื่อ ซินดี ซิลวา และเริ่มงานเกี่ยวกับการตลาดเล็กๆ ทันที

เขาได้พบกับริชาร์ด เบอร์ตัน โดยบังเอิญระหว่างนั่งเครื่องกลับจากเม็กซิโก ซึ่งก็ทำให้เขาลาออกจากงาน และมุ่งเข้าสู่ฮอลลีวูดทันที เขาลองทดสอบคัดตัวและหางานอย่างอื่นทำระหว่างรอ เขามีผลงานแสดงครั้งแรกในเรื่อง *Sizzle Beach, U.S.A.* ในปี 1974 เมื่อเขาอายุได้ 19 ปี แต่ภาพยนตร์เรื่องนี้ไม่ได้ออกฉายจนในปี 1986 เขาแสดงในหนังของรอน ฮาเวิร์ดในเรื่อง *Night Shift* ได้รับเครดิตตอนท้ายว่า 'Frat Boy #2' เขาแสดงในภาพยนตร์โฆษณาเรื่อง Apple Lisa ในปี 1983 และในปีนั้นเขาได้รับบทเล็ก ๆ ใน *Testament* ต่อมาเขาแสดงใน  *The Big Chill* หนังรวมดาราของผู้กำกับลอว์เรนซ์ แคสแดนซ์ ถึงแม้ว่าท้ายสุด ฉากที่มีเขาร่วมแสดง จะถูกหั่นออกไปก็ตาม ต่อมาได้แสดงร่วมกับผู้กำกับแคสแดนซ์อีกครั้งในบทเด่นในเรื่อง Silverado หนังคาวบอยในปี 1985

จนเขามาโด่งดังมากกับเรื่อง *The Untouchable* (1987) ของผู้กำกับไบรอัน เดอ พัล ตามติดมาด้วย *No Way Out* (โรเจอร์ โดนัลด์สัน, 1987) *Bull Durham* (รอน เชลตัน, 1988) *Field of Dreams* (ฟิล อัลเดน โรบินสัน,1989) และประสบความสำเร็จสูงสุดกับ *Dances with Wolves* (1990) งานที่เขาแสดงนำและกำกับเอง ซึ่งได้รับรางวัลออสการ์ไป 7 ตัว (เข้าชิง 12)

ในยุคทศวรรษ 1990 เขามีผลงานเด่นอย่าง *JFK* (โอลิเวอร์ สโตน, 1991) *The Bodyguard* (มิก แจ็คสัน, 1992) *A Perfect world* (คลินต์ อีสต์วูด, 1993) แต่ก็มีหนังล้มเหลวอย่าง *Wyatt Earp* (ลอว์เรนซ์ แคสแดนซ์,1994) และ *Waterworld* (คอสต์เนอร์กำกับร่วมกับ เควิน เรย์โนลด์, 1995)

ในปี 2024 เขามีผลงานกำกับและแสดงนำอย่าง ฮอไรซัน (ภาพยนตร์) โดยมีนักแสดงนำร่วมอย่างคับคั่ง อย่าง เซียนน่า มิลเลอร์, แซม เวิร์ธธิงตัน, เจมี แคมป์เบล โบเวอร์, ลูค วิลสัน, เจน่า มาโลน, ไมเคิล รูเกอร์, อิซาเบล เฟอร์แมน, ไดมอนด์ คิตต์เรจจ์
เอลล่า ฮันท์ และ จิโอวานนี่ ริบิซี่

## อ้างอิง

## แหล่งข้อมูลอื่น
*

หมวดหมู่:นักแสดงอเมริกัน
หมวดหมู่:ผู้กำกับภาพยนตร์ชาวอเมริกัน
หมวดหมู่:ผู้กำกับภาพยนตร์ยอดเยี่ยม รางวัลออสการ์
หมวดหมู่:บุคคลจากรัฐแคลิฟอร์เนีย
อคัลลาเบธ

**อคัลลาเบธ** (Akallabêth) เป็นเนื้อหาส่วนที่สี่ในหนังสือเรื่อง ซิลมาริลลิออน งานประพันธ์ของ เจ. อาร์. อาร์. โทลคีน ใน ปกรณัมชุดมิดเดิลเอิร์ธ เป็นเรื่องเกี่ยวกับเหตุการณ์การล่มสลายของเกาะนูเมนอร์ในยุคที่สองของอาร์ดา ซึ่งเป็นอาณาจักรของมนุษย์ชาวเอไดน์ที่ได้รับเป็นของขวัญจากเทพวาลาร์  คำว่า *อคัลลาเบธ* เป็นคำในภาษาอดูนาอิก มีความหมายว่า *การล่มสลาย* (The Downfallen) ภาษาเควนยาเรียกว่า *อทาลันเท* (Atalantë) 

## เรื่องย่อ

## แรงบันดาลใจ

หมวดหมู่:ซิลมาริลลิออน
เจอราร์ด บัตเลอร์

**เจอราร์ด เจมส์ บัตเลอร์** () เกิดเมื่อวันที่ 13 พฤศจิกายน ค.ศ. 1969 เป็นนักแสดงชาวสก็อต เป็นที่รู้จักดีในบท King Leonidas ในภาพยนตร์เรื่อง *[[300 ขุนศึกพันธุ์สะท้านโลก|300]]*, ภาพยนตร์เรื่อง *The Phantom of the Opera*, และใน *P.S. I Love* You

## ประวัติ
บัตเลอร์เกิดที่ กลาสโกว์ สก็อตแลนด์ เป็นบุตรชายของมาร์กาเร็ตและเอ็ดเวิร์ด บัตเลอร์ ปู่ย่าของเขามาจากไอร์แลนด์ เขาโตขึ้นมาในครอบครัวชนชั้นแรงงาน นับถือคาทอลิก ตอนอายุ 1-2 ปีเขาอยู่ที่มอนเทรียล เกแบ็ก และเมื่อพ่อแม่หย่าร้างกัน เขาอยู่กับแม่กับพี่น้องของเขา ลินน์และไบรอัน กลับมายังสก็อตแลนด์ ที่ราลสตัน ในเพสลีย์ เขาไม่ได้ติดต่อกับพ่อของเขาอีกจนกระทั่งเขาอายุได้ 16 ปี พ่อของเขาตายด้วยโรคมะเร็งเมื่อเจอราร์ดอายุได้ 22 ปี

บัตเลอร์เล่นละครเวทีเมื่ออายุได้ 12 ปีของโรงละครคิงส์ โรงละครที่มีชื่อเสียงในกลาสโกว์ แสดงในละครเพลงเรื่อง *Oliver* เขาเข้าศึกษาทางด้านกฎหมายที่ Glasgow University Law School เรียนถึง 7 ปี แล้วจึงกลับมาเล่นละครเวทีที่กรุงลอนดอน ในปี 1996 เขาแสดงนำในละครเวทีเรื่อง *Coriolanus* ที่เป็นภาคละครเวทีของหนังเรื่อง *Trainspotting* จากนั้นเขาแสดงในโรงละครในลอนดอน เรื่อง *Snatch* และของ ดอนมาร์ แวร์เฮ้าส์ ซึ่งเป็นผลงานของ เทนเนสซี่ วิลเลี่ยมส์ เรื่อง *Suddenly Last Summer* โดยร่วมแสดงกับ เรเชล ไวซ์

เขาแสดงภาพยนตร์เรื่อง *Her Majesty, [[:en:Mrs Brown|Mrs. Brown]]* ในปี 1997 แสดงร่วมกับ เจได เดนช์ เขายังแสดงใน *Fast Food* และ *One More Kiss* ในปี 1999 ซึ่งเป็นผลงานภาพยนตร์ดัดแปลงของเชคอฟเรื่อง *The Cherry Orchard* และเรื่อง *Harrison’s Flowers* 

เขาได้รับรางวัลการแสดงบทนำจากเรื่อง *The Phantom of the Opera* ในปี 2004 ต่อมาแสดงในภาพยนตร์อิสระเรื่อง *Dear Frankie* ร่วมกับเอมิลี่ มอร์ติเมอร์ ซึ่งออกฉายในงานเทศกาลภาพยนตร์เมืองคานส์ ปี 2004 ผลงานสร้างชื่อเรื่องอื่นอย่างเช่น *Beowolf & Grendel* เรื่อง* The Game of Their Lives* เรื่อง *Timeline* เรื่อง *Lara Croft Tomb Raider: The Cradle of Life* และเรื่อง *Reign of Fire* 

เขาแสดงในภาพยนตร์ระทึกขวัญแนวดราม่าเรื่อง *Butterfly on a Wheel*  แสดงร่วมกับเพียส บรอสแนนและมาเรีย เบลโล กำกับโดยไมค์ บาร์เกอร์ และแสดงในภาพยนตร์โรแมนติคดราม่าเรื่อง *P.S. I Love You* กำกับโดยริชาร์ด ลากราเวนนิส และร่วมแสดงโดย ฮิลารี่ สแวงค์

## ผลงาน
### ภาพยนตร์
[thumb|alt=Gerard Butler standing with a microphone with a red background in a suit and tie facing the camera|ที่งาน [Nobel Peace Prize Concert ในออสโล
,ประเทศนอร์เวย์ ธันวาคม 2012]]
thumb|alt=Headshot of Gerard Butler facing the camera with short brown hair and trimmed beard|ใน มีนาคม 2013

### โทรทัศน์

## รางวัลและชื่อเข้าชิง

## อ้างอิง

## แหล่งข้อมูลอื่น

*

หมวดหมู่:บุคคลจากกลาสโกว์
หมวดหมู่:นักแสดงสกอตแลนด์
หมวดหมู่:นักแสดงภาพยนตร์ชายชาวสกอตแลนด์
หมวดหมู่:ชาวสกอตในสหรัฐ
หมวดหมู่:ศิษย์เก่าจากมหาวิทยาลัยกลาสโกว์